ریهان
ریهان روئے ، ریهان بئے !
چه سر گوزئے ، تو جان بئے
دیدگ گلیں چمانی روک !
مئے واهگ ءِ تو شان بئے
آزاتی و مهر بیرک ءَ
تو دائمی بنپان بئے
مئی مهر و مئے لج و مَئیار
مئے راج ءَ تو رهشان بئے
تو کمبر و چو که پدا ( فدا )
پدریچ ءَ په الهان بئے
تو هَملّ ئے مهراب تو
مئے جهد و راه ءِ شان بئے
په همبلاں وت درورئے
شهیداں گلیں دیوان بئے
تو مهر و ماه چو روژنا
استار ءِ داب، ترپان بئے
هم مات ءِ چم ءِ رژن تو
هم تو پت ءِ باندات ءِ روچ
زاناں مرادانی چراگ
هست تئی زبان ءَ باز موچ
راج ءِ مراد ، په واهگاں
تو وشنیتک ءِ دل به سوچ
باندات چه ما بیتگ گسر
مرچیگ و باندات ءَ به دوچ
کائے پدا مئے میڑیاں
جزبگ په ورناییں بلوچ
هے هے امیریں شیر بیم
تئی نام شپی چو دنت گروچ
چو که گپور هم نوهلیں
با مرد و گهگیر و سروچ
زندگ هما گهگیر بنت
وژنامی ءَ کرتش گوں کوچ
تو زندگ ئے مئے یات و جهد
تو زندگ ئے مئے واهگاں
تو زندگ ئے تاں که بلوچ
آبات و هست بات انت جهان
تو زندگ ئے گوں لک شهید
گوں مَؤت پروش،گں شیردلاں
مَؤت اش ماں گٹاں گیرکتگ
آزاتی انت وت رَه نشان
تو زندگ ئے هر سانگ و سیر
تو زندگ ئے میری سرپاں
دلجم به بو – تئی یات و راه
دائم رو انت راج لشکراں
زرد ءِ ستا ریهان توئے
راج ءِ تو سسا ، هم که شان
بیرک بلوچ تاں گواتو انت
همت شمئی یات هرزمان
یاسمین دوسد بات ترا دروت
تئی مٹ په پهر هر مات کنت
آزاتی ءِ په آرگ ءَ
بچاں گوں زَهم زامات کنت
پروش انت بد ءِ هر پندلاں
ڈیه تا وتی آزات کنت
نازینک دینت نوک نوهلاں
کوپگ په جهد گوں برات کنت
راستی په بنپان بنت جهان
پهریگ وتی مهر زات کنت
سَکّی نه بنت انت چَک و پد
راج ءَ په سر هیرات کنت
پروش انت بد ءِ بند و کلات
بدواه و بد ماں چات کنت
یاسمین هزار مٹ ات دروت
دلبند په ڈیه سوگات کنت
اسلم دروت سر سرمچار
بات ئے مدام هست و مزار
راج ءِ هزار پدریچ ءِ سر
رُمب ات ببات هر راج ءِ یار
دودای ءِ وت سَد مَٹ تو
بالاچ تب ئے سَک دورچار
وانندهاں په رژن تو
زانت ءَ په جهد گرئندیں سگار
زاناں که گهگیریں سر ات
جنزیت په راج ءِ هر بهار
ریهان تئی هر سنگت انت
ریهان یلیں هر سرمچار
زاناں بَلـَه زیرانی رُمب
نئے گار بنت و نئے شکار
دائم ببات ئے هستی ءَ
گوں لوگ و لوگی و دَوار
آ سر که مهراں په زرانت
راج ءِ دل ءَ نام آور انت
سَد زیب په راج ءِ دپتر انت
دوداں چو تاج و درور انت
کاینت رو انت گں ماه و سال
نام اش به دنت راجاں کمال
یاتش برشکیت برز و جال
پدریچ په بنت انت سس و بال
پهریگ کنت پدریچ و راج
یاتش ماں دپتر چش که تاج
دوداں کن انت نوک گوں رواج
سوبیں که دؤر اش برته باج
لکاں دروت بات ترا شهید
ریهان به بئے یا پل مجید
سالونک سریں کمبر ، همید
گلام جان ببات یا پل مرید
لکاں دروت ، لکاں سلام
مئے راه ءِ رهشونیت مدام
کریم بلوچ _ تهل
5 سپتامبر 2018
هارکپ . یو